พันธบัตรสหรัฐพุ่ง-ดอลล์แข็ง ฉุดแรงเทขายทองคําร่วง “ทองไทย” ลงตาม 150 บ.
สมาคมค้าทองคำ รายงานราคาทองเปิดตลาดเช้านี้ "ทองไทย" ปรับลดลง 150 บ. ร่วงตามตลาดโลก เจอแรงกดดันจากอัตราผลตอบแทนพันธบัตรสหรัฐพุ่ง-ดอลล์แข็งค่า ฉุดแรงเทขาย 
สมาคมค้าทองคำ รายงานราคาทองเปิดตลาดเช้านี้ "ทองไทย" ปรับลดลง 150 บ. ร่วงตามตลาดโลก เจอแรงกดดันจากอัตราผลตอบแทนพันธบัตรสหรัฐพุ่ง-ดอลล์แข็งค่า ฉุดแรงเทขาย
4 มี.ค. 2564

สมาคมค้าทองคำ รายงานราคาทอง (96.5%) เปิดตลาดวันนี้ (4 มี.ค.64) เมื่อเวลา 09.28 น.ที่ผ่านมา ปรับลดลง 150 บาท เมื่อเทียบกับประกาศราคาซื้อขายครั้งสุดท้ายของวันพุธ ที่ตลอดทั้งวันมีการประกาศราคาทั้งหมด 2 รอบ รวมราคาปรับเพิ่มขึ้น 50 บาท
โดยราคาทองคำแท่งวันนี้ รับซื้ออยู่ที่บาทละ 24,600.00 บาท ขายออกที่ราคาบาทละ 24,700.00 บาท
ทองรูปพรรณ รับซื้ออยู่ที่ราคาบาทละ 24,149.88 บาท ขายออกที่บาทละ 25,200.00 บาท
ราคาทองคำ Spot เช้านี้เคลื่อนไหวที่บริเวณ 1,714 ดอลลาร์ หลังจากปิดตลาดเมื่อคืนที่ผ่านมาร่วงลง 17.8 ดอลลาร์ สู่ระดับ 1,715.8 ดอลลาร์  แตะระดับต่ำสุดในรอบเกือบ 9 เดือน เนื่องมาจากได้รับแรงกดดันจากการพุ่งขึ้นของอัตราผลตอบแทนพันธบัตรสหรัฐและการแข็งค่าของสกุลเงินดอลลาร์ นอกจากนี้ ความคืบหน้าเกี่ยวกับการฉีดวัคซีนต้านไวรัสโควิด-19 ในสหรัฐ เป็นอีกหนึ่งปัจจัยกดดันต่อตลาดทองคำถูกเทขายออก